Sjællandske Medier

Sjællandske Medier er en dansk mediekoncern med hovedsæde i Ringsted. Koncernen har redaktioner og afdelinger i 24 byer med Hillerød, Roskilde, Greve, Køge, Ringsted, Slagelse, Næstved, Holbæk, Kalundborg og Vordingborg som hovedbyer.

Koncernen udgiver de fire dagblade Dagbladet, Nordvestnyt, Frederiksborg Amts Avis og Sjællandske samt 24 ugeaviser. Selskabet driver desuden sitet sn.dk samt reklamebureau, lokalradio, bogtrykkeri og to rotationstrykkerier.
  
Ledelsen udgøres af administrerende direktør er Jens Nicolaisen; og  ansvarshavende chefredaktør Louise Pettersson.

Historie

Sjællandske Medier før 2008 

Navnet Sjællandske Medier opstod efter at man under navnet Sjællandske Dagblade havde samlet de syd- og vestsjællandske dagblade Sjællands Tidende og Næstved Tidende, med bi-titlerne Vordingborg Dagblad, Præstø Avis og Møn Tidende. Da man begyndte at opkøbe Tv- og radio aktiviteter på både sydsjælland og vestsjælland, i form af TvDanmark Vestsjælland og TvDanmark Næstved samt Radio SLR i Slagelse og RTN i Næstved ændrede man navnet til Sjællandske Medier for at signalere at de mange nye aktiviteter var en del af familien. den 31. oktober 2006 skiftede Sjællands Tidende Næstved Tidende, med bi-titlerne Vordingborg Dagblad, Præstø Avis og Møns Tidende navn til Sjællandske, og udkom i 6 forskellige udgaver (Slagelse, Sorø, Kalundborg, Næstved, Vordingborg, Faxe). Antallet af udgivelser er dog faldet til 2. Ved Fusionen med Udgiverselskabet DAGBLADET/Frederiksborg Amts Avis udgav Sjællandske Medier udover avisen Sjællandske: distriktsbladene Ugebladet Næstved og Ugebladet Sydsjælland og møn. Endvidere driver koncernen tv-stationerne 24 Sjællandske og en SBS Net-station, der dækker Vest- og Sydsjælland, radiostationerne Radio SLR og Radio Næstved samt internetsiderne www.JobSjælland.dk, www.Sjaellandske.dk og www.sj-billetten.dk.

Dagbladet før 2008 
Før fusionen med Sjællandske Medier var det Udgiverselskabet DAGBLADET/Frederiksborg Amts Avis A/S der drev de 3 dagblade på øst- og midtsjælland: DAGBLADET Ringsted, Dagbladet Roskilde og Dagbladet Køge. Dagbladet Ringsted er en dansk lokalavis, der blev grundlagt i 1871 som Ringsted Folketidende. Grundlæggeren var Venstre-politikeren P.Chr. Zahle. Avisen blev hurtigt ledende i lokalområdet, og gik i 1962 sammen med Roskilde Dagblad og Østsjællands Folkeblad. Ved samme lejlighed skiftede bladene navn til Dagbladet efterfulgt af bynavnene Ringsted, Roskilde og Køge. Aviserne delte en del af stoffet, men beholdt sine lokale udgaver i de tre byer. I 1992 overtog aviserne Frederiksborg Amts Avis, og i 2008 fusionerede Udgiverselskabet Dagbladet/Frederiksborg Amts Avis A/S med Sjællandske Medier til Sjællandske Medier.

Frederiksborg Amts Avis 
Avisen blev grundlagt i 1874 i Hillerød af politikeren Christen Berg og blev et stærkt talerør for Venstrereformpartiet. Den blev i begyndelsen af 1900-tallet det førende dagblad i Nordsjælland og var samtidig den største udgivelse i koncernen De Bergske Blade. Siden 1964 har avisen haft monopol i størstedelen af udgivelsesområdet. I 1976 blev avisen uafhængig af partiet Venstre. Avisen oplevede op gennem 1980'erne store økonomiske problemer og indledte i oktober 1991 et samarbejde med Politiken, der betød at de fleste abonnenter fik begge aviser. Grundet økonomien måtte avisen lukke i to uger i januar 1992. Siden har den været en aflægger af DAGBLADET i Ringsted, selv om Frederiksborg Amts Avis er den største af selskabets udgivelser.

Aktiver i 2008 

Med fusionen af Sjællandske Medier og Dagbladet/Frederiksborg Amts Avis udgiver selskabet nu:

 Dagblade
 Dagbladet Roskilde, Ringsted og Køge
 Frederiksborg Amts Avis
 Nordvestnyt Holbæk-Odsherred og Kalundborg
 Sjællandske Sydsjælland og Sjællandske Vestsjælland

 Ugeaviser og distriksblade
 Boligen Nordvestsjælland
 By & Land Midtuge
 Erhverv Nordsjælland
 ErhvervsAvisen Sjælland
 Fuglebjerg-Posten
 Ugenyt
 Glumsø Ugeblad
 Haslev-Faxe Posten
 Hede Posten
 Jyderup Posten
 Kalundborg Nyt
 Korsør Posten
 Køge Onsdag
 Kulturlivet i Nordsjælland
 Landliggeren Nordvestsjælland
 Lejre Lokalavis
 Lokalavisen Heden/Midtsjællands Avis
 Lokalavisen Taastrup
 Lokalbladet Ringsted
 Lørdagsavisen
 Lørdagsavisen Boligavisen og Bilavisen
 Mit Odsherred
 Midtsjællands Folkeblad
 Næstved Motor & Fritid
 OPLEV Sjælland
 Roskilde Avis Paperboy
 Skælskør Avis
 Solrød Avis
 Sorø Avis
 Stevnsbladet
 Sydfalster Nyt
 Sydkysten Nord
 Sydkysten Syd
 Sydkysten Weekend
 Søndagsavisens Fritidsnyt
 Søndagsavisen Roskilde Avis
 Søndagsavisen Sydsjælland
 Ugeavisen Odsherred
 Ugebladet for Møn
 Ugeavisen Næstved
 Ugebladet Sydsjælland
 Ugebladet Vestsjælland

 Rotationstrykkerier
 Dagbladet/Frederiksborg Amts Avis' rotationstrykkeri, Ringsted
 Provins-Trykkeriet ApS, Vordingborg

Selskabet har 15 online-tjenester, herunder den fælles nyhedsportal sn.dk, der erstatter de tidligerer nyhedsportaler sjællandske.dk og dagbladetonline.dk

 Radio
 Radio SLR
 Radio Køge

Fusion i 2008 
Med virkning fra 1. januar 2008 fusionerede Sjællandske Medier med Dagbladet/Frederiksborg Amts Avis. Selskabet fortsætter med navnet Sjællandske Medier.

Sjællandske Medier siden 2008 
Den 1. januar 2013 blev selskabet udvidet endnu en gang, da A/S Medieselskabet Nordvestsjælland blev en del af Sjællandske Medier.

I maj 2016 solgte Søndagsavisen en række udgaver til Sjællandske Medier: Det drejede sig om udgivelserne i Næstved, Vordingborg, Falster, Ringsted, Holbæk, samt i Taastrup, Køge Bugt og på Vestegnen, hvor Søndagsavisens udgave sammenlægges med mediekoncernes lokale weekendaviser. I 2019 købte Sjællandske Medier de nordsjællandske aviser af Politikens Lokalaviser.

Den 1. januar 2019 fratrådte selskabets mangeårige administrerende direktør og ansvarshavende chefredaktør Torben Dalby Larsen.

Den 6. maj 2020 blev Sydsjællands Tidende solgt til Sjællandske Medier. I september 2022 havde Sjællandske Medier 500 medarbejdere.

Eksterne henvisninger 
 Sjællandske Mediers hjemmeside

Referencer 

 
Medievirksomheder i Danmark
Ringsted
Danske virksomheder etableret i 1990